Robert Myuller/Foto: AP Yevropa parlamentidagi liberallar fraksiyasi rahbari Gi Verxofstadtning tvitterda ma’lum qilishicha, Yevropaga AQSh maxsus prokurori Robert Myuller kabi shaxs kerak. Uning so‘zlariga ko‘ra, Yevropaga «Rossiya hujumlari»ni tekshirish uchun «o‘z Myulleri» kerak bo‘lyapti. Shuningdek, u Yevropada o‘z demokratiyasiga amalga oshirilgan «rus hujumlari»ni tergov qilish majburiyati borligini ta’kidladi. Verxofstadtning qo‘shimcha qilishicha, bu g‘oyani YePda ilgari surish niyatida. Eslatib o‘tamiz, avvalroq Tramp «Rossiya ishi» bo‘yicha ba’zi savollarga javob qaytarishga rozi ekani xabar qilingandi.